CELEX: 32012R1125
Language: mt
Date: 2012-11-26 00:00:00
Title: Regolament ta’ Implimentazzjoni tal-Kummissjoni (UE) Nru 1125/2012 tas- 26 ta’ Novembru 2012 dwar il-klassifikazzjoni ta' ċerti oġġetti fin-Nomenklatura Magħquda

1.12.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 331/9
               
            REGOLAMENT TA’ IMPLIMENTAZZJONI TAL-KUMMISSJONI (UE) Nru 1125/2012
      tas-26 ta’ Novembru 2012
      dwar il-klassifikazzjoni ta' ċerti oġġetti fin-Nomenklatura Magħquda
      IL-KUMMISSJONI EWROPEA
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1) ta’ Dwana, u speċjalment l-Artikolu 9(1)(a) tiegħu,
      Billi:
      
                  (1)
               
               
                  Sabiex tiġi żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, huwa neċessarju li jiġu adottati miżuri li jikkonċernaw il-klassifikazzjoni tal-oġġetti msemmija fl-Anness ta' dan ir-Regolament.
               
            
                  (2)
               
               
                  Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawn ir-regoli japplikaw ukoll għal kwalunkwe nomenklatura oħra li hija totalment jew parzjalment ibbażata fuqha jew li żżid xi suddiviżjoni addizzjonali magħha u li hija stabbilita minn dispożizzjonijiet speċifiċi tal-Unjoni, bil-għan li jkun hemm l-applikazzjoni ta' tariffi u miżuri oħra relatati mal-kummerċ tal-oġġetti.
               
            
                  (3)
               
               
                  Skont dawn ir-regoli ġenerali, il-prodotti deskritti fil-kolonna (1) tat-tabella mniżżla fl-Anness għandhom jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta’din it-tabella.
               
            
                  (4)
               
               
                  Hu f'loku li jkun ipprovdut li informazzjoni tariffarja vinkolanti u li nħarġet mill-awtoritajiet tad-dwana tal-Istati Membri rigward il-klassifikazzjoni ta' oġġetti fin-Nomenklatura Magħquda, iżda li mhijiex skont dan ir-Regolament, tkun tista', għal perjodu ta' tliet xhur, tibqa’ tkun invokata mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi l-Kodiċi Doganali tal-Komunità (2).
               
            
                  (5)
               
               
                  Il-miżuri previsti f’dan ir-Regolament huma skont l-opinjoni tal-Kumitat tal-Kodiċi Doganali,
               
            ADOTTAT DAN IR-REGOLAMENT:
      Artikolu 1
      Il-prodotti deskritti fil-kolonna (1) tat-tabella kif tidher fl-Anness għandhom ikunu kklassifikati fi ħdan in-Nomenklatura Magħquda taħt il-kodiċi NM indikat fil-kolonna (2) ta' dik it-tabella.
      Artikolu 2
      Informazzjoni tariffarja vinkolanti, maħruġa mill-awtoritajiet doganali tal-Istati Membri, li mhijiex skont dan ir-Regolament, tista' tkompli tkun invokata għal perjodu ta' tliet xhur skont l-Artikolu 12(6) tar-Regolament (KEE) Nru 2913/92.
      Artikolu 3
      Dan ir-Regolament jidħol fis-seħħ għoxrin jum wara li jiġi ppubblikat f’Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, is-26 ta’ Novembru 2012.
         
            
               Għall-Kummissjoni, F'isem il-President,
            Algirdas ŠEMETA
            
               Membru tal-Kummissjoni
            
         
      
      
         (1)  ĠU L 256, 7.9.1987, p.1.
      
         (2)  ĠU L 302, 19.10.1992, p. 1.
      
         ANNESS
         
                     Deskrizzjoni tal-oġġetti
                  
                  
                     Klassifikazzjoni
                     (Kodiċi tan-NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     Magna li tinżamm fl-idejn, ikkontrollata minn mikroproċessur (hekk imsejħa “pistola elettronika li tonfoħ arja taħraq”) li tintuża biex jiġu ġġenerati temperaturi ta’ bejn il-50 u s-630 °C, b’potenza massima ta’ ġenerazzjoni ta’ 2 000  W u dimensjoni ta’ bejn wieħed u ieħor 26 × 20 × 9 ċm.
                     Il-magna tinkorpora:
                     
                                 —
                              
                              
                                 element li jsaħħan
                              
                           
                                 —
                              
                              
                                 fann b’mutur li jonfoħ l-arja bi 3 veloċitajiet differenti,
                              
                           
                                 —
                              
                              
                                 indikazzjoni viżwali tat-temperatura.
                              
                           Il-magna tintuża minn nies tas-sengħa, pereżempju biex titqaxxar iż-żebgħa, jitqaxxar il-kisi minn ma’ kejbils, tingħata forma lill-PVC, għall-issaldjar ħafif, biex jiġi magħqud u mwaħħal il-plastik, biex jiġu magħquda flimkien pajpijiet u vireg tal-plastik u biex jiġu magħquda flimkien folji tal-plastik.
                     
                         (*) Ara l-istampa.
                  
                  
                     8419 89 98 
                  
                  
                     Il-klassifikazzjoni hija determinata mir-Regoli Ġenerali 1 u 6 għall-interpretazzjoni tan-Nomenklatura Magħquda, Nota 2 tal-Kapitolu 84 kif ukoll mill-kliem tal-kodiċijiet tan-NM 8419 , 8419 89  u 8419 89 98 .
                     Peress li l-magna hija magħmula biex tintuża minn nies tas-sengħa u mhix tat-tip li normament tintuża fl-ambjent domestiku, il-klassifikazzjoni taħt l-intestatura 8516  bħala apparat domestiku elettrotermiku tat-tip użat għal skopijiet domestiċi hija eskluża.
                     Il-magna tikkorrispondi għad-deskrizzjonijiet taż-żewġ intestaturi 8419  u 8467 . F’konformità man-Nota 2 tal-Kapitolu 84, il-klassifikazzjoni taħt l-intestatura 8467  bħala għodda għax-xogħol tal-idejn li tinkorpora mutur elettriku hija eskluża.
                     Il-magna għaldaqstant għandha tiġi kklassifikata taħt il-kodiċi tan-NM 8419 89 98  bħala makkinarju għat-trattament ta’ materjali permezz ta’ proċess li jinvolvi bidla fit-temperatura.
                  
               
            (*)  L-istampa għandha biss skop ta’ informazzjoni.